δ)

Απαιτήσεις μετεκπαίδευσης για την εκτέλεση απογείωσης χαμηλής ορατότητας, πτητικής λειτουργίας κατηγορίας Ι κατώτερων προτύπων, κατηγορίας II εκτός προτύπων, προσέγγισης με χρήση EVS και πτητικών λειτουργιών κατηγορίας ΙΙ και ΙΙΙ. Ο αερομεταφορέας εξασφαλίζει ότι κάθε μέλος του πληρώματος πτήσης ολοκληρώνει την ακόλουθη εκπαίδευση σχετικά με διαδικασίες χαμηλής ορατότητας εάν μετακινείται σε νέο τύπο/κατηγορία ή παραλλαγή του αεροπλάνου με τον οποίο θα εκτελούνται απογειώσεις με χαμηλή ορατότητα, προσεγγίσεις κατηγορίας Ι κατώτερων προτύπων, κατηγορίας II εκτός προτύπων, με χρήση EVS με RVR ίση η μικρότερη των 800 m και πτητικές λειτουργίες κατηγορίας ΙΙ και ΙΙΙ. Οι απαιτήσεις πείρας των μελών πληρώματος πτήσης προκειμένου να ακολουθήσουν συντετμημένη σειρά μαθημάτων καθορίζονται στα σημεία α) 1). α) 3) και α) 4) ανωτέρω: 1) Εκπαίδευση στο έδαφος. Οι σχετικές απαιτήσεις καθορίζονται στο σημείο β) ανωτέρω, λαμβάνοντας υπόψη την εκπαίδευση και την πείρα του μέλους πληρώματος πτήσης στην κατηγορία ΙΙ και την κατηγορία ΙΙΙ. 2) Εκπαίδευση σε προσομοιωτή πτήσης ή/και εκπαίδευση εν πτήσει. i) Τουλάχιστον έξι (οκτώ για HUDLS με ή χωρίς EVS) προσεγγίσεις ή/και προσγειώσεις σε προσομοιωτή πτήσης. Οι απαιτούμενες οκτώ προσεγγίσεις HUDLS επιτρέπεται να μειωθούν σε έξι όταν πρόκειται για πτητικές λειτουργίες με HUDLS υβριδικής λειτουργίας. Βλέπε το σημείο 4) i) κατωτέρω. ii) Όταν δεν υπάρχει ειδικός προσομοιωτής πτήσης που να αναπαριστά το συγκεκριμένο αεροπλάνο, απαιτείται να εκτελεστούν με το αεροπλάνο τουλάχιστον τρεις (πέντε για HUDLS με ή χωρίς EVS) προσεγγίσεις, συμπεριλαμβανομένης τουλάχιστον μιας επανακύκλωσης. Όταν πρόκειται για πτητικές λειτουργίες με HUDLS σε υβριδική λειτουργία απαιτούνται τουλάχιστον τρεις προσεγγίσεις, συμπεριλαμβανομένης τουλάχιστον μιας επανακύκλωσης. iii) Κατάλληλη πρόσθετη εκπαίδευση εάν απαιτείται οποιοσδήποτε ειδικός εξοπλισμός όπως απεικόνιση δεδομένων ή ενδείξεων των οργάνων πάνω σε οθόνη ή σύστημα ενίσχυσης όρασης. Όταν οι πτητικές λειτουργίες προσέγγισης εκτελούνται με RVR μικρότερη των 800 m, απαιτείται να εκτελεστούν με το αεροπλάνο τουλάχιστον πέντε προσεγγίσεις, συμπεριλαμβανομένης τουλάχιστον μιας επανακύκλωσης. 3) Προσόντα πληρώματος πτήσης. Οι απαιτήσεις προσόντων του πληρώματος πτήσης είναι συγκεκριμένες για τον αερομεταφορέα και τον τύπο του αεροπλάνου που χρησιμοποιείται. i) Ο αερομεταφορέας πρέπει να εξασφαλίζει ότι κάθε μέλος του πληρώματος πτήσης υποβάλλεται σε δοκιμασία πριν εκτελέσει πτητικές λειτουργίες κατηγορίας ΙΙ ή ΙΙΙ. ii) Η δοκιμασία ελέγχου σύμφωνα με το σημείο i) ανωτέρω επιτρέπεται να αντικατασταθεί από επιτυχημένη ολοκλήρωση της εκπαίδευσης σε προσομοιωτή πτήσης ή/και κατά την πτήση που καθορίζεται στο σημείο δ) 2) ανωτέρω. 4) Πτήση γραμμής υπό επιτήρηση. Ο αερομεταφορέας πρέπει να εξασφαλίζει ότι κάθε μέλος πληρώματος πτήσης εκτελεί την ακόλουθη πτήση γραμμής υπό επιτήρηση (line flying under supervision, LIFUS): i) για την κατηγορία ΙΙ, όταν απαιτείται χειροκίνητη προσγείωση ή προσέγγιση με HUDLS μέχρι την επαφή των τροχών με τον διάδρομο, τουλάχιστον: Α) τρεις προσγειώσεις από το χρονικό σημείο αποσύνδεσης του αυτόματου πιλότου· Β) τέσσερις προσγειώσεις με τη χρήση HUDLS μέχρι την επαφή των επαφή των τροχών με τον διάδρομο· με την εξαίρεση ότι απαιτείται μία μόνο (δυο για HUDLS μέχρι την επαφή των τροχών με τον διάδρομο) χειροκίνητη προσγείωση όταν η απαιτούμενη, στο σημείο δ) 2) ανωτέρω, εκπαίδευση έχει πραγματοποιηθεί σε προσομοιωτή πτήσης που πληρεί τις προϋποθέσεις για μετεκπαίδευση χωρίς χρόνο πτήσης με αεροπλάνο (zero flight time conversion, ZFT). ii) για την κατηγορία ΙΙΙ, τουλάχιστον δυο αυτόματες προσγειώσεις, με την εξαίρεση ότι: Α) απαιτείται μία μόνο αυτόματη προσγείωση όταν η απαιτούμενη, στο σημείο δ) 2) ανωτέρω, εκπαίδευση έχει πραγματοποιηθεί σε προσομοιωτή πτήσης που πληρεί τις προϋποθέσεις για μετεκπαίδευση χωρίς χρόνο πτήσης με αεροπλάνο (zero flight time conversion, ZFT)· Β) δεν απαιτείται αυτόματη προσγείωση κατά τη διάρκεια LIFUS όταν η απαιτούμενη, στο σημείο δ) 2) ανωτέρω, εκπαίδευση έχει πραγματοποιηθεί σε προσομοιωτή πτήσης που πληρεί τις προϋποθέσεις για μετεκπαίδευση χωρίς χρόνο πτήσης με αεροπλάνο (ZFT) και το μέλος του πληρώματος πτήσης έχει ολοκληρώσει επιτυχώς τη μετεκπαίδευση για την απόκτηση ικανότητας τύπου ZFT· Γ) Το μέλος πληρώματος πτήσης που έχει εκπαιδευτεί και έχει τα προσόντα σύμφωνα με την ανωτέρω πράγραφο Β) επιτρέπεται να εκτελεί κατά τη διάρκεια LIFUS πτητικές λειτουργίες με τις κατώτατες εγκεκριμένες τιμές DA(H) και RVR που καθορίζονται στο εγχειρίδιο πτητικής εκμετάλλευσης (OM), iii) για προσεγγίσεις κατηγορίας ΙΙΙ με χρήση HUDLS μέχρι την επαφή των τροχών με τον διάδρομο, τουλάχιστον τέσσερις προσεγγίσεις.